b"\n_START_ARTICLE_\nZoran \xc5\xbdivkovi\xc4\x87\n_START_SECTION_\nBiografia\n_START_PARAGRAPH_\nVa assistir a l'escola en el seu Nis natal i despr\xc3\xa9s va estudiar a l'Escola d'Economia de Belgrad, que formava diplomats en l'especialitat al cap de dos cursos anuals. Cap a 1988 va establir a Ni\xc5\xa1 la seva pr\xc3\xb2pia companyia comercial i el 1992, any de la desintegraci\xc3\xb3 definitiva de la Rep\xc3\xbablica Federal Socialista de Iugosl\xc3\xa0via i la proclamaci\xc3\xb3 de la Rep\xc3\xbablica Federal de Iugosl\xc3\xa0via a partir de les rep\xc3\xbabliques de S\xc3\xa8rbia i Montenegro, es va unir al Partit Democr\xc3\xa0tic (DS).\n_START_SECTION_\nCarrera pol\xc3\xadtica\n_START_PARAGRAPH_\nEn les eleccions del 19 i 26 de desembre de 1993 a l'Assemblea Popular de S\xc3\xa8rbia, Zivkovic va ser un dels 29 candidats del partit que va obtenir esc\xc3\xb3, per a una legislatura que conclo\xc3\xafa el 1997 i que va con\xc3\xa8ixer un creixent enfrontament amb el r\xc3\xa8gim xovinista i autoritari del Partit Socialista de S\xc3\xa8rbia de Slobodan Milo\xc5\xa1evi\xc4\x87._NEWLINE_En les eleccions municipals del 17 de novembre de 1996 Zivkovic es va presentar com a candidat a l'alcaldia de Ni\xc5\xa1 per l'alian\xc3\xa7a opositora Zajedno, que integraven el DS, el Moviment del Renaixement Serbi (SPO) de Vuk Draskovic i l'Alian\xc3\xa7a C\xc3\xadvica de S\xc3\xa8rbia (GSS) de Vesna Pesic. Com Djindjic a Belgrad, Zivkovic va v\xc3\xa8ncer inapel\xc2\xb7lablement a Ni\xc5\xa1, per\xc3\xb2 Milo\xc5\xa1evi\xc4\x87 va refusar recon\xc3\xa8ixer els resultats; les primeres protestes a S\xc3\xa8rbia van comen\xc3\xa7ar la mateixa nit a Ni\xc5\xa1 continuant-se l'endem\xc3\xa0 amb la participaci\xc3\xb3 multitudin\xc3\xa0ria dels estudiants a les que es van unir altres ciutats s\xc3\xa8rbies. Nom\xc3\xa9s al cap de gaireb\xc3\xa9 tres mesos d'aquestes protestes de carrer, que ell es va encarregar d'atiar des de la seva base territorial, i de pressions internacionals es va aconseguir que l'aut\xc3\xb2crata transig\xc3\xads, de manera que el febrer de 1997 va poder prendre possessi\xc3\xb3 de despatx d'edil junt amb els altres companys electes.\n_START_SECTION_\nOposici\xc3\xb3 a Milo\xc5\xa1evi\xc4\x87\n_START_PARAGRAPH_\nZivkovic va assolir verdadera projecci\xc3\xb3 nacional el 1999, quan protest\xc3\xa0 contra la repressi\xc3\xb3 massiva condu\xc3\xafda per les forces s\xc3\xa8rbies contra la majoria albanesa a la prov\xc3\xadncia de Kosovo a red\xc3\xb3s de la lluita antiterrorista i antiguerrillera contra l'Ex\xc3\xa8rcit d'Alliberament de Kosovo (U\xc3\x87K). Despr\xc3\xa9s del bombardeig de l'OTAN, va organitzar una xarxa de resist\xc3\xa8ncia c\xc3\xadvica al r\xc3\xa8gim de Milo\xc5\xa1evi\xc4\x87 que va involucrar a diverses ciutats governades per l'oposici\xc3\xb3. Aquesta plataforma contestat\xc3\xa0ria animada des de la instituci\xc3\xb3 municipal va convertir a Ni\xc5\xa1 en un baluard del boicot al r\xc3\xa8gim i va resultar decisiva per al llan\xc3\xa7ament del programa de la Uni\xc3\xb3 Europea Energia per Democr\xc3\xa0cia, que va canalitzar subministraments de combustible als municipis participants en l'hivern de 1999 i 2000, mentre regia l'embargament internacional de petroli a S\xc3\xa8rbia._NEWLINE_Fora d'aquest \xc3\xa0mbit territorial, Zivkovic va ser tamb\xc3\xa9 un dels art\xc3\xadfexs de l'Alian\xc3\xa7a pels Canvis (SZP) i despr\xc3\xa9s de la m\xc3\xa9s consistent Oposici\xc3\xb3 Democr\xc3\xa0tica de S\xc3\xa8rbia (DOS), gran coalici\xc3\xb3 nacional de forces de l'oposici\xc3\xb3 que va passar a exigir el final de la dictadura de fet i eleccions anticipades i democr\xc3\xa0tiques per renovar les institucions federals. La vict\xc3\xb2ria de la DOS en els transcendentals comicis del 24 de setembre i l'escandal\xc3\xb3s intent del r\xc3\xa8gim d'anul\xc2\xb7lar els resultats van donar pas a una insurrecci\xc3\xb3 popular el 5 d'octubre a Belgrad, que va aconseguir la caiguda de Milo\xc5\xa1evi\xc4\x87 i l'assumpci\xc3\xb3 del president electe de la DOS, Vojislav Kostunica, l\xc3\xadder del Partit Democr\xc3\xa0tic de S\xc3\xa8rbia (DSS, una escissi\xc3\xb3 nacionalista del DS). En les legislatives, Zivkovic va sortir elegit diputat del Consell dels Ciutadans, la Cambra baixa de l'Assemblea Federal._NEWLINE_Confirmat org\xc3\xa0nicament com el n\xc3\xbamero dos del DS, Zivkovic havia estat reelegit tamb\xc3\xa9 en les eleccions municipals de S\xc3\xa8rbia que es van celebrar simult\xc3\xa0niament a les eleccions a la Presid\xc3\xa8ncia i l'Assemblea federals. En els mesos seg\xc3\xbcents Zivkovic va manejar amb facilitat, en coordinaci\xc3\xb3 amb el Ministeri federal de Defensa i el Ministeri de l'Interior de S\xc3\xa8rbia, la delicada situaci\xc3\xb3 de l'activitat guerriller-terrorista al sud de S\xc3\xa8rbia aix\xc3\xad com va assumir, junt amb el seu hom\xc3\xb2nim en el Govern Serbi, Dusan Mihajlovic, la responsabilitat de combatre a les omnipresents trames del narcotr\xc3\xa0fic, el tracte de blanques i el crim organitzat, potenciades fins a extrems insospitats per l'inquietant maridatge de les m\xc3\xa0fies delictives tradicionals i un gran nombre de membres de les organitzacions paraestatals.\n_START_SECTION_\nPrimer Ministre\n_START_PARAGRAPH_\nEl 4 de febrer de 2003, Zivkovic va ser elegit per encap\xc3\xa7alar el Ministeri de Defensa en el Govern Federal, per\xc3\xb2 aquest rumb va prendre una inesperada i dram\xc3\xa0tica tortuositat amb l'assassinat de Djindjic el 12 de mar\xc3\xa7 a Belgrad per franctiradors, fet pel qual varen ser condemnats dos policies vinculats al clan mafi\xc3\xb3s de Zemun._NEWLINE_En aquest estat de commoci\xc3\xb3 nacional, Zivkovic va ser elevat en primer lloc a la presid\xc3\xa8ncia en funcions del DS al mateix temps que el seu partit, del que ja n'era el n\xc3\xbamero dos, el va proposar el 16 de mar\xc3\xa7 com el candidat a la presid\xc3\xa8ncia del Govern. Va ser elegit amb 128 a favor i 100 en contra l'endem\xc3\xa0. En la seva investidura va prometre aprofitar ja estat d'emerg\xc3\xa8ncia establert per combatre els clans mafiosos, especialment el de Zemun._NEWLINE_Durant el seu govern de poc m\xc3\xa9s d'un any, va mostrar actitud positiva en la negociaci\xc3\xb3 de noves l\xc3\xadnies de cr\xc3\xa8dit amb l'FMI per retallar el d\xc3\xa8ficit i frenar la inflaci\xc3\xb3 (entorn del 20% anual), va anunciar de la ruptura dels vincles militars amb l'entitat territorial serbobosniana, la Republika Srpska, per aclarir d'obstacles l'acc\xc3\xa9s al programa Associaci\xc3\xb3 per a la Pau (ApP) de l'OTAN._NEWLINE_Tanmateix, la dif\xc3\xadcil situaci\xc3\xb3 econ\xc3\xb2mica i pol\xc3\xadtica i la impaci\xc3\xa8ncia del poble li va portar a la derrota en les seg\xc3\xbcents eleccions. El 28 de desembre del 2003 l'electorat va castigar tots els partits de l'extinta DOS, cap dels quals llevat dels de Zivkovic i l'Alian\xc3\xa7a C\xc3\xadvica de S\xc3\xa8rbia no va obtenir representaci\xc3\xb3. Aix\xc3\xad les coses, el 3 de mar\xc3\xa7 de 2004 Kostunica va assumir al capdavant d'un govern de coalici\xc3\xb3 minoritari amb el G17 Plus, el SPO i NS, i Zivkovic va cessar en les seves funcions. Uns dies abans, el 22 de febrer, el primer ministre sortint va intentar aconseguir la presid\xc3\xa8ncia unipersonal del DS, restablerta despr\xc3\xa9s de gaireb\xc3\xa9 un any de direcci\xc3\xb3 col\xc2\xb7legiada, per\xc3\xb2 l'executiva del partit es va decantar per Boris Tadic.\n_START_SECTION_\nActualitat\n_START_PARAGRAPH_\nZivkovic segueix resident en el seu Ni\xc5\xa1 natal desenvolupant les seves activitats empresarials. Malgrat la seva projecci\xc3\xb3 pol\xc3\xadtica la seva fam\xc3\xadlia mai no va deixar aquesta localitat, mostrant aix\xc3\xad una gran fidelitat a la ciutat de la qual va ser alcalde. Est\xc3\xa0 casat amb Biserka (advocada) i t\xc3\xa9 dos fills, Milena i Marko."